《姑苏台》
宋代·程公许

馆娃陈迹久蓬蒿，留得苏台数仞高。
隔山水云青断绝，绕城沟荡天周遭。
遥怜让国清风远，忍见连艘战血鏖。
满目凄凉千古事，长洲仍旧柳如缫。

作者简介：程公许（？—1251），字季与，一字希颖，号沧州。南宋眉州眉山（今属四川）人，一说叙州宣化（今四川宜宾西北）人。嘉定进士。历官著作郎、起居郎，数论劾史嵩之。后迁中书舍人，进礼部侍郎，又论劾郑清之。屡遭排挤，官终权刑部尚书。有文才，今存《沧州尘缶编》。